Сундски јазик

Сундски јазик (Basa Sunda, со сундско писмо: ᮘᮞ ᮞᮥᮔ᮪ᮓ) — јазик од малајско-полинезиското семејство со околу 27 милиони говорници во западниот дел на Јава, што претставува 15% од населението на Индонезија.

Јазикот е поблизок на мадурскиот и малајскиот, а во подалечно сродство со јаванскиот. Има неколку дијалекти:

 западен - во покраината Бантен и извесни делови од Лампунг,
 северен - во Богор и северното крајбрежје на Западна Јава,
 јужен (пријангански) - во (Бандунг и околината),
 блискоисточен - во Маџаленгка и Индрамају,
 североисточен - во Кунинган, Чиребон и Бребес (Централна Јава) и
 југоисточен - во Чиамис, Банџар и Чилачап (Централна Јава).

Пријанганскиот дијалект е најзастапен и се предава во основните училишта (нижи и виши паралелки) во Западна Јава и покраината Бантен.

 Писмо 
Сундскиот може да се пишува на разни писма, од кои матични се сундското писмо и „пегон“-от (вид арабица) кој се употребувал порано, а денес наоѓа само верска употреба. Денес најзастапена е латиницата.

 Фонологија 
Правописот на сундскиот јазик е мошне фонетски. Постојат пет самогласки: , é , i , o , u , две полусамогласки; e  и eu  и 18 согласни фонеми што се транскрибираат со буквите p, b, t, d, k, g, c (изгов: ), j, h, ng, ny , m, n, s , w, l, r (трепетно или едноударно) и y . Сепак, јазикот има 16 согласки, а останатите се странски гласови во заемки.

Честопати согласките што се јавуваат во заемки се одомаќинуваат во сундски согласки: f → p, v → p, sy → s, sh → s, z -> j и kh  → h.

 Поврзано 
 Сундско писмо
 Сундски Острови
 Сунди
 Бадуи

 Наводи 

 Надворешни врски 

 Сундско-индонезиски речник (и обратно) 
 Сундски јазик - Ethnologue  
 Претворач од латиница во сундско писмо 

Категорија:Јазици во Индонезија
Категорија:Малајско-сумбавски јазици
Категорија:Западна Јава
Категорија:Аглутинативни јазици